Soomaa rahvuspargi elanikud ja siinsed ettevõtjad on kõige olulisem partner olemasoleva looduskeskkonna jätkusuutliku kaitse ja kaitsetulemuslikkuse hoidmisel. See eeldab omakorda kohaliku elanikkonna igakülgset huvi ja kaasatust toimuvasse. Looduslike alade hoidmine ja Soomaale oluliste luhtade ja puisniitude säilimine ei saa olla tulemuslik ilma kohalikku elanikku kaasamata. Siinsed keerulised ja erandlikud loodusolud eeldavad oskust lugeda looduse muutuvaid märke tulvavete saabumise eel ja oskust nendega toime tulla.